C 143/20
BG
Официален вестник на Европейския съюз
31.3.2022 г.
Островът е изключително сух.
През летните месеци, когато гроздето зрее, дневните температури достигат много високи стойности.
През този продължителен сух период нуждите на растенията от хидратация се задоволяват от мъглите, получени в резултат на изпаренията от морето.
Те се издигат от калдерата и покриват острова.
Същевременно през летните месеци островът е безмилостно застигнат от северните ветрове, известни като „Мелтеми“, които предотвратяват натрупването на влага върху гроздето през деня.
През нощта обаче, когато температурите спаднат и климатичните условия станат относително влажни, вулканичната почва на острова абсорбира влагата и по този начин подхранва лозята.
На местата с остър наклон, жителите на Santorini са изградили известните pezoules (стъпала).
С други думи, за да улеснят обработката на почвата и да ограничат загубата на вода, те оформили терена терасовидно.
В резултат на тази уникална комбинация между климата и почвата, гроздето на Santorini узрява бързо и запазва своята киселинност.
Подобно на всичко останало във ветровития Santorini, дори лозите са с уникална форма.
Растенията са на нивото на земята и се намират на голямо разстояние едно от друго.
За да предпазят гроздето от безмилостните ветрове, които връхлитат острова през зимата, жителите на Santorini прилагат метод за подрязване на лозите във форма на корона, като гроздето расте отвътре.
Случаите на сериозни щети, нанесени от насекоми или болести, са рядкост.
Единствената интервенция, която се прилага за защита на растенията, са превантивните нанасяния на сяра веднъж или два пъти през пролетта.
Лозята на Santorini са най-древните лозя в Гърция.
Някои лози може да са на повече от 300 години.
Лозите имат свои собствени корени.
Те не са присадени върху американски подложки.
Това се дължи на факта, че филоксерата, вредното насекомо, което продължава да унищожава лозята по света, така и не е успяло да достигнало до този регион.
За щастие вулканичната почва на острова, със своето оскъдно съдържание на глина и много високо съдържание на пясък (93—97 %), не представлява благоприятна среда за този вид насекоми.
Следователно редица фактори създават микроклимат, който няма аналог в света.
Той спомага за пълното узряване на гроздето, като му придава специални характеристики, например освежаваща висока киселинност и високо алкохолно съдържание.
8.5.
Историческа, културна, социална и свързана с качеството връзка и географска среда на бялото вино Ф а кти , св ъ рз ан и с п род у кт а Лозята на островите Santorini и Thirasia представляват истинско белведере над Егейско море.
През лятото северните ветрове, сред които прочутият Meltemi, предпазват от високи температури, като по този начин създават специфичен микроклимат.
Това подпомага зреенето на гроздето и повлиява неговия състав по време на „аналитичния“ етап на зреене, т.е. като се вземат предвид киселинността, цвета, ароматите, захарите и др.
Това води до вина с изключително качество.
Вината със ЗНП Santorini се произвеждат от местни сортове грозде Assyrtiko, Athiri и Aidani.
По-специално, сухото бяло вино със ЗНП Santorini се произвежда от най-малко 85 % грозде от сорта Assyrtiko.
Останалият дял се състои от сортовете Aidani и Athiri.
Съчетанието между климата, състава на почвите на островите, отглежданите сортове грозде, полаганите за лозята грижи и прилаганите винопроизводствени техники допринасят за качествените характеристики на вината със ЗНП Santorini.
Тази комбинация им позволява с течение на времето да отлежат и подобрят своите характеристики.
Отлежалото бяло сухо вино е с тъмен златистожълт цвят с оранжеви нюанси.
Ароматите му са предимно флорални, на зелени плодове като дюля и на различни сладки плодове.
Долавят се и нотки, характерни за ядки, като печени бадеми и лешници.
Често се срещат пикантни нотки, като кимион и кориандър, ароматни билки, като здравец, мащерка, градински чай, лайка и послевкус на сушена смокиня.
Ароматите са доловими и като вкусове, заедно с вкуса на мед и сушени плодове.
Отлежалите вина имат също и маслена структура.
В резултат на посоченото по-горе тези вина са богати и комплексни, имат плътност и още по-дълъг послевкус.
8.6.
Историческа, културна, социална и свързана с качеството връзка и географска среда на бялото вино Пр ич и нн о - с ле дс т в е н а в ръ зк а Както подробно е описано в разделите по-горе, уникалността на вината със ЗНП Santorini се дължи на специфичните характеристики на острова и на специфичните техники на отглеждане.
Те включват: